 **UDRUGA TJELESNIH INVALIDA ILO IVANEC**

  **IVANEC, TRG HRVATSKIH IVANOVACA 10**

 **POSLOVNI RAČUN: HR5123600001101734085**

 **TEL: 042/490 - 361**

 **MATIČNI BROJ: 5000614 OIB: 51278452242**

 **E-mail:** **kontakt@uti-ilo.hr**

 **Web:** [**http://www.uti-ilo**](http://www.uti-ilo)

 **STRATEŠKI PLAN UDRUGE**

 **TJELESNIH INVALIDA ILO**

 **IVANEC**

 **ZA RAZDOBLJE OD**

 **2022. – 2028.GODINE**

 **IVANEC, OŽUJAK 2022. GODINE**

Na temelju članka 29.stavka 1.Statuta Udruge tjelesnih invalida ILO Ivanec, na svojoj sjednici Redovne godišnje Skupštine održane dana\_\_\_\_\_\_\_\_2022.godine

 **STRATEŠKI PLAN UDRUGE TJELESNIH**

  **INVALIDA ILO IVANEC**

 **ZA RAZDOBLJE OD 2022. – 2028. DODINE**

**SADRŽAJ:**

Uvod u Strateški plan

1. Vizija i misija
	1. Vizija
	2. Misija
2. Vrijednosti i principi djelovanja
3. Dosadašnja ključna postignuća
	1. Programska postignuća
	2. Organizacijski ustroj
4. Analize vanjskog i unutarnjeg okruženja
	1. SWOT analiza
	2. PESTLE analiza
	3. Trendovi u okruženju
		1. Trendovi u razvoju socijalnih usluga
		2. Podaci o osobama s invaliditetom na području Varaždinske županije
		3. Mreža usluga u Varaždinskoj županiji
	4. Dionici organizacije
5. Strateški i specifični ciljevi 2022. – 2028.godine
6. Ciljevi organizacijskog razvoja
	1. Planovi za financiranje
	2. Planovi za ljudske resurse i edukacije

 **UVOD U STRATEŠKI PLAN**

 Udruga tjelesnih invalida ILO Ivanec osnovana je 1987.godine i danas je to samostalna, dobrovoljna, nestranačka i neprofitna udruga za promicanje zajedničkih socijalno – humanitarnih, zdravstvenih, odgojnih, obrazovnih, kulturnih, socijalnih, informacijskih, sportskih, rekreacijskih i drugih interesa, za unapređivanje rehabilitacije i zaštite osoba s tjelesnim invaliditetom i njihovu što svestraniju društvenu afirmaciju u skladu s općim interesima društva. Cilj Udruge je osiguravanje jednakih mogućnosti, pružanje socijalnih i drugih usluga i pomoći osobama s invaliditetom, zastupanje, edukacija i informiranje, te rad na senzibilizaciji javnosti, razvijanju odnosa uzajamnosti, solidarnosti i društvene brige kao i stvaranju uvjeta za neposredno sudjelovanje osoba s invaliditetom u svim segmentima društvenog života, političkom, javnom, obrazovnom, tržištu rada te u rekreaciji, sportu i razonodi. U okviru svog djelovanja Udruga organizira različite aktivnosti kojima je cilj poboljšati kvalitetu života osoba s invaliditetom i omogućiti im da postanu ravnopravni i korisni članovi šire društvene zajednice. Pomažemo članovima u ostvarivanju prava koja pripadaju osobama s invaliditetom, a znatni napori se ulažu i u senzibilizaciju javnosti za potrebe i probleme osoba s invaliditetom. U provođenju naših aktivnosti pomažu nam sami članovi od kojih su veći dio i same osobe s invaliditetom. Projektima i programima koje provodimo nastojimo osobama s invaliditetom pružiti priliku za izražavanje vlastite kreativnosti i stjecanje novih korisnih znanja i vještina. Svojim kontinuiranim djelovanjem nastojimo dati svoj doprinos što boljoj afirmaciji osoba s invaliditetom u sredini u kojoj žive. Udruga tjelesnih invalida ILO Ivanec trenutno okuplja 304 člana sa područja gradova Ivanca i Lepoglave, te općina Bednja, Maruševec, Klenovnik i Donja Voća, a to su osobe s invaliditetom svih dobnih skupina, koje su kroz 33.godine aktivnog djelovanja Udruge prepoznale naš rad kao kvalitetan i usmjeren u prepoznavanju problema i zadovoljavanju potreba svojih članova, ali i potreba šire društvene zajednice. U prilog tome govori i kontinuirani rast broja članova, što nam kao organizaciji civilnog društva predstavlja poticaj, stvara mogućnost i želju daljnjeg ulaganja u rad s ciljem razvoja novih socijalnih i drugih usluga za zadovoljavanje potreba još većeg broja korisnika. U okviru svoje djelatnosti UTI - ILO pruža niz socijalnih i drugih usluga koje pridonose zaštiti, promicanju prava, uključivanje u društveni život i unapređenju kvalitete osoba s invaliditetom, ali i članova te njihovih obitelji. Zahvaljujući programima i projektima koje provodi Udruga svakodnevno podiže razinu kvalitete rada, na jedan viši nivo što doprinosi prepoznatljivosti Udruge i izvan granica županije. Udruga postaje i dobar primjer drugima u smislu organizacije i ponude aktivnosti koje nudi svojim članovima u svrhu zadovoljavanja potreba osoba s invaliditetom, poboljšanja kvalitete života, ali i u smislu senzibiliziranja javnosti za potrebe osoba s invaliditetom kao osobu u riziku od socijalne isključenosti. Osnova svih programa i projekata koje Udruga provodi prije svega je pružanje socijalnih usluga, kao oblik izvaninstitucionalne podrške usmjerene poboljšanju kvalitete življenja osoba s invaliditetom i povećanju njihove socijalne uključenosti. Svjesni, koliko je u ostvarivanju takve podrške za osobe s invaliditetom važna suradnja s javnim institucijama JLS, CZSS, HZZ ali i sa drugima. S istima smo u neposrednoj komunikaciji kako bi zajedničkim snagama doprinijeli razvoju socijalnih usluga i poboljšanju položaja marginaliziranih skupina stanovništva u društvu. Stečena iskustva i znanja dobivena provođenjem programa i projekata nastojimo prenijeti i partnerskim i suradničkim organizacijama, potencijalnim korisnicima i organizacijama radi upoznavanja i daljnjeg usmjeravanja i prepoznavanja problematike osoba s invaliditetom, a u svrhu razvoja svih vrsta usluga na području našega djelovanja, ali i diljem Hrvatske. Udruga je član Hrvatskog saveza udruga osoba s invaliditetom. Udruga je dosadašnji rad temeljilo na „Strateškom planu za razdoblje od 2015. – 2019.godine. Ovaj „Strateški plan“ se odnosi za period 2020. do 2026.godine. a dokument sadrži ključne elemente plana organizacije za navedeno razdoblje: viziju, misiju, vrijednosti i principe djelovanja koji proizlaze iz Statuta Udruge, pregled glavnih programskih i organizacijskih postignuća organizacije u proteklom razdoblju, analizu unutarnjeg i vanjskog okruženja Udruge (SWOT analizu), analizu trendova s naglaskom na usluge u Varaždinskoj županiji te izazove u području socijalnog uključivanja osoba s invaliditetom, pregled dionika organizacije, te glavne strateške ciljeve (sa posebnim ciljevima i glavnim aktivnostima) koje će Udruga provoditi u razdoblju od 2022. – 2028.godine. Kao polazišni dokument za izradu ovog „Strateškog plana“ korišteni su lokalni, županijski i nacionalni strateški dokumenti, te istraživanja i dokumenti Europske unije.

1. **VIZIJA, MISIJA**
	1. **VIZIJA**

 Vizija Udruge u narednom periodu je unapređivanje, zaštita i osiguravanje

 punog i ravnopravnog uživanja svih ljudskih prava i temeljnih sloboda osoba

 s invaliditetom i unapređivanje i poštivanje njihova uređenog dostojanstva.

* 1. **MISIJA**

Misija Udruge je osigurati ostvarivanje potpune integracije osoba s invaliditetom na svim životnim područjima sudjelovanjem u političkom, javnom i kulturnom životu: u procesu odgoja i obrazovanja, u zapošljavanju, zdravstvu i rehabilitaciji, u socijalnoj zaštiti, u pravnoj zaštiti i zaštiti od nasilja, u rekreaciji, razonodu i sportu, u istraživanju, razvoju i drugom.

Kao što govori prvi članak Konvencije UN-a o pravima osoba s invaliditetom, cilj je unapređivanje, zaštita i osiguranje punog i ravnopravnog uživanja svih ljudskih prava i temeljnih sloboda osoba s invaliditetom i unapređivanje i poštivanje njihova uređenog dostojanstva, dakle „Društvo jednakih mogućnosti i socijalne uključenosti osoba s invaliditetom“. Pridonijeti kvalitetnom i ravnopravnom sudjelovanju osoba s invaliditetom u svim segmentima društva.

1. **VRIJEDNOSTI I PRICIPI DJELOVANJA**

Udruga temelji svoj rad na vrijednostima društva u kojem svi imaju jednaka prava i jednake mogućnosti kao osnovu za rast, održivi razvoj i opće dobro. Udruga svoj rad temelji na principima timskog rada, dosljednosti i profesionalnosti, toleranciji i solidarnosti, uz poštivanje visokih etičkih načela u radu s osobama s invaliditetom: jednakost, kompetentnost, tolerancija, transparentnost, nepristranost, odgovornost i povjerljivost. U planiranju i razvoju usluga Udruga se vodi principima individualiziranog pristupa i usmjerenosti na korisnike, te ostvarenje prava i potrebe korisnika pružanjem stručnog terapeutskog rada, savjetovanjem i informiranjem, te osobnom podrškom korisnicima.

1. **JEDNAKOST I POŠTIVANJE RAZLIČITOSTI**

 Jednak pristup i podrška svim korisnicima bez obzira na dob, rasu, boju

 kože, jezik, vjeru, spol, spolnu orijentaciju, rod i rodno izražavanje, političko

 i drugo uvjerenje, nacionalnu ili socijalno podrijetlo, imovinsko stanje,

 naobrazbu, društveni položaj, bračno stanje, obiteljske obveze, tjelesne ili

 duševne poteškoće ili oboljenja, te druge osobne karakteristike.

 **b) JEDNAKOPRAVNOST**

Informirati korisnike o njihovim pravima, te u suradnji s nadležnim tijelima omogućiti njihovo prakticiranje.

1. **LJUDSKA PRAVA, USTAVNA PRAVA I PRAVA U SUDSKOM SPORU**

Poštivanje svih ljudskih prava, ustavnih prava i sloboda građana Republike Hrvatske te informiranje o pravima žrtava i svjedoka u sudskim postupcima.

1. **NENASILJE**

Uvažavajući integritet i dostojanstvo svake osobe odričemo se kakvog oblika nasilja, te svojim aktivnostima promoviramo kulturu nenasilja.

1. **SOLIDARNOST I RAZUMIJEVANJE**

Solidarnost sa korisnicima razumijevajući emocionalno stanje i stresne okolnosti u kojima se nalaze, pružajući im oblik podrške koji odgovara individualnim potrebama svjedoka ili žrtve.

1. **PROMICANJE VOLONTERSTVA NA LOKALNOJ, REGIONALNOJ I NACIONALNOJ RAZINI**

Promoviranje volonterstva i kulture volontiranja na svim razinama na području Republike Hrvatske. Promicanje volonterstva u državnim institucijama.

1. **DOSADAŠNJA KLJUČNA DOSTIGNUĆA UDRUGE**
	1. **PROGRAMSKA POSTIGNUĆA**

Programi i projekti koje provodimo dali su vidljive i mjerljive rezultate u našoj sredini. Unaprijedili smo kvalitetu življenja osoba s najtežom vrstom i stupnjem invaliditetom. U aktivnosti i usluge koje organiziramo uključene su osobe različitih dobnih skupina, a njihovim provođenjem unapređujemo njihov društveni život, pridonosimo razvoju njihovo samopouzdanja i unapređujemo njihove radne vještine i navike. U Udrugu se učlanjuju i starije osobe koje nemaju utvrđeni invalidite s namjerom druženja i uključivanja u aktivnosti koje provodimo. Zahvaljujući programima i projektima koje provodimo Udruga je podigla razinu kvalitete rada na višu razinu. Svojim punopravnim i pridruženim članovima pružamo konkretnu pomoć, ovisno o njihovim potrebama što oni prepoznaju i cijene. Rad Udruge prepoznat je i izvan okvira Udruge koje okupljaju osobe s invaliditetom, a dali smo i značajan doprinos povećanju svijesti lokalne zajednice o važnosti Udruge u općedruštvenom opredjeljenju socijalnih usluga. U naše aktivnosti uključujemo osobe s invaliditetom različitih dobnih skupina s ciljem unapređenja kvalitete njihova života što uključuje jačanja samopouzdanja i unapređuje vještine. Dokaz tome je i kontinuirano povećanje članova Udruge, ali i interes osoba koje nisu članovi, a kojima pojedina socijalna usluga prijeko potrebna. Potrebu pružanja socijalnih usluga prepoznali smo u samim temeljima Udruge i potraživanjima naših članova. Sve programe i projekte sami izrađujemo i uspješno provodimo. Trajne izvore financiranja Udruga ostvaruje kroz vlastite prihode (članarinu, donacije, lokalne proračune, sredstva iz Državnih proračuna i lutrijskih sredstava).

* 1. **ORGANIZACIJSKI USTROJ**

Rad udruge kordiniran je tijelima upravljanja predviđenim Statutom i to: Skupština je najviši organ upravljanja Udrugom. Predsjedništvo i predsjednik su izvršna tijela upravljanja Udrugom i vode ukupne poslove Udruge između dviju sjednica Skupštine. Rad Udruge kordiniran je tijelima upravljanja predviđenim Statutom i to: predsjednik, Predsjedništvo, Nadzorni odbor, Stegovna komisija te Skupština. Skupština je najviše tijelo upravljanja Udrugom i čine je sve poslovno sposobne osobe, osobe lišene poslovne sposobnosti, te osobe mlađe od 14. godina s invaliditetom od najmanje 30% i to s područja gradova Ivanca i Lepoglave, te općina Bednja, Maruševec, Klenovnik i Donja Voća. To su redoviti članovi. Članovi uže obitelji redovnih članova, osobe oboljele od drugih vrsta bolesti, te stručni suradnici koji se bave problematikom osoba s invaliditetom, te ostale osobe zainteresirane za ostvarenje ciljeva i djelatnosti Udruge s područja djelovanja Udruge su pomažući članovi. Predsjedništvo je izvršni organ, koordinativni i kolektivni organ upravljanja Udrugom kojem su povjerene određene izvršne funkcije. Članovi Predsjedništva su: Juraj Putarek – predsjednik, Branko Đurkas – zamjenik predsjednika, Stjepan Mastin, Ivan Bregović, Verica Seljan, Đuka Ivanek, Pintarić Zlatko – članovi Predsjedništva. Nadzor nad cjelokupnim upravljanjem Udruge provodi Nadzorni odbor u sastavu: Marija Smoljak, Vlado Bunić, Vlado Lukać. Osoba za zastupanje i predstavljanje Udruge je predsjednik. Udruga je u svom poslovanju transparentna i to na način da se sva izvješća stavljaju na uvid članovima Udruge, jedinicama lokalne i područne samouprave iz čijih se proračuna financira, te ista objavljuje na svojoj web stranici. Udruga ima ustrojenu matičnu evidenciju članova, dosje članova, evidenciju korisnika usluga.

1. **ANALIZE VANJSKOG I UNUTARNJEG OKRUŽENJA**
	1. **SWOT ANALIZA**

|  |  |
| --- | --- |
|  **UNUTARNJE SNAGE** |  **SLABOSTI** |
| * Suradnja i partnerstvo
* Prepoznata kvaliteta i standard rada
* Nepostojanje drugih organizacija na području djelovanja Udruge
* Uspostavljeno partnerstvo između civilnog sektora
* Entuzijazam
* Zacrtani ciljevi
* Želja za promjenama
* Zastupljenost različitih struktura
* Spremnost na timski rad
* Iskustvo u vođenju Udruge
* Motiviranost za educiranje i prenošenje znanja
* Provodi se velik broj projekata
* Zadovoljavajuća komunikacija sa medijima
* Postojanje Web stranice Udruge
* Zadovoljavajući vizualni indititet
* Kontinuirano praćenje svih aktivnosti društva
* Sustavno praćenje medija i novina
 | * Rasprostranjenost članova
* Nedostatak kontinuiranog izvora prihoda
* Slabo uključivanje u međunarodne mreže
* Tehnički nedostaci koji usporavaju rad
* Nedostatak aktivizma članova
* Slab odnos sa poslovnim sektorom
* Neprilagođena Web stranica
* Nedostatak vlastitog prostora za druženje i obilježavanje značajnih datuma
* Neposjedovanje kombi vozila
* Teritorijalna rasprostranjenost
* Nedovoljna financijska sredstva za tehničku pomoć i edukaciju
* Uvođenje standarda kvalitete socijalnih usluga
 |

|  |
| --- |
|  |

|  |  |
| --- | --- |
|  |  |
|  **PRILIKE** |  **VANJSKE PRIJETNJE** |
| * Podrška od strane državnih institucija
* Razvoj suradnje i partnerstva
* Europski standardi
* Podrška javnosti i medija
* Članstvo u srodnim organizacijama
* Dobra suradnja sa lokalnom samoupravom
* Razmjena iskustava sa srodnim Udrugama
* Otvoreni fondovi za financiranje
* Privlačenje novih volontera
* Višestruki izvori financiranja
* Povezivanje sa drugim Udrugama
* Kreiranje nove mreže Udruga
* Povećanje broja financijera i sponzora
* Podrška i razumijevanje lokalne zajednice (financiranje, partnerstvo)
* Novi programi radionica i edukacija
* Aktivnosti
* Stalno povećanje broja natječaja za financiranje projekata
* Privlačenje novih članova Udruge i volontera
 | * Visoki kriteriji koji su postavljeni kod apliciranja na natječaje
* Neprepoznavanje važnosti uloge Udruge u kreiranju različitih pravilnika i strategija
* Nedovoljna informiranost javnosti
* Pogrešna percepcija Udruga osoba s invaliditetom u lokalnoj zajednici
* Produbljena kriza u državi
* Djelomična arhitektonska nepristupačnost na području djelovanja Udruge
* Odljev mladog stanovništva
* Needuciranost stručnog kadra u institucijama na lokalnoj razini za nove oblike rada
* Nedostatak društvene odgovornosti
 |

|  |  |
| --- | --- |
| * Zapošljavanje osoba s invaliditetom kroz projekte, javne radove, zaštitne radionice
* Razvijena politika prema osobama s invaliditetom na osnovu ratificirane Konvencije kao osnova za državne mjere i programe
* Reformski procesi u sustavu socijalne skrbi

  |  |

* 1. **POSTLE ANALIZA**

 **POLITIČKI ESPEKT**

**POZITIVNO**

* Potreba usuglašavanja politike i prakse pružanja podrške u Republici Hrvatskoj i Europskoj uniji
* Utvrđivanje položaja Udruge u procesima stvaranja i donošenja novih zakonskih regulativa
* Postoji već strategija razvoja društvenog poduzetništva u Republici Hrvatskoj
* Donijet je novi zakon o Udrugama
* Osiguravanje financijske potpore za organizacije civilnog društva koje okupljaju osobe s invaliditetom

 **NEGATIVNO**

* Promjena vlasti
* Stalne promjene zakona i pravilnika koji uređuju položaj osoba s invaliditetom

 **EKONOMSKI ASPEKT**

 **POZITIVNO**

* Kvalitetna i kontinuirana suradnja sa državnim institucijama, obrazovnim ustanovama
* Kvalitetna suradnja s organizacijama civilnog društva

 **NEGATIVNO**

* neaktivnosti osoba s invaliditetom
* nepriznavanje volonterskog rada
* slaba motivacija građana
* nedovoljno prepoznavanje Udruga kao pokretača promjena u društvu
* loša percepcija Udruga u javnosti
* neinformiranost osoba s invaliditetom o njihovim mogućnostima i pravima
* teško zapošljavanje osoba s invaliditetom
* financijska ovisnost osoba s invaliditetom o obitelji

 **TEHNOLOŠKI ASPEKT**

 **POZITIVNO**

* izvorna razina informacijske pismenosti
* visoka razina informatičke pismenosti kod mladih
* velika dostupnost besplatnih alata kao sredstva informiranja
* razvoj novih tehnologija otvara prostor za razvoj novih medija koji imaju potencijale za podizanje razine informiranosti i educiranosti mladih, te ostalih dionika u društvu

 **NEGATIVNO**

* slaba informatička pismenost osoba s invaliditetom
* zastarjela tehnička opremljenost javnih objekata
* nefunkcioniranje javnog prijevoza na županijskoj razini.
	1. **TRENDOVI U OKRUŽENJU**
		1. **TRENDOVI U RAZVOJU SOCIJALNIH USLUGA**

Rad udruge tjelesnih invalida ILO temelji se na promicanju deinstitucionalizacije, omogućavanje socijalne uključenosti i jednakih mogućnosti za osobe s invaliditetom, a uporište nalazi u strateškim dokumentima Republike Hrvatske i Europske unije.

1. Strategija borbe protiv siromaštva i socijalne isključenosti u Republici Hrvatskoj (2014 – 2020) koja govori o tome da jednu od skupina koje su u najvećem riziku od siromaštva i socijalne isključenosti čine osobe s invaliditetom
2. Konvencija o pravima osoba s invaliditetom propisuje da se svim osobama s invaliditetom priznaju jednaka prava na život u zajednici, s pravom izbora jednakim kao i za druge osobe, te da će poduzeti djelotvorne i odgovarajuće mjere kako bi osobama s invaliditetom olakšale puno uživanje ovog prava i punog uključenja i sudjelovanja u zajednici. Nadalje Konvencija određuje da osobe s invaliditetom imaju mogućnost da odaberu svoje mjesto boravka, gdje i s kim će živjeti, na ravnopravnoj osnovi s drugima te da nisu obvezne živjeti nametnutim načinom života.
3. Zajedničke Europske smjernice za prijelaz s institucionalne skrbi na usluge podrške za život u zajednici, nalažu da prilikom razvijanja strukture socijalne skrbi treba slijediti zajedničke europske vrijednosti kao što su ljudsko dostojanstvo, jednakost i poštovanje ljudskih prava pružatelja usluga.
4. Nacionalna strategija za izjednačavanje mogućnosti za osobe s invaliditetom od 2017. do 2020.godine potiče, koordinira, prati i nadzire razvoj usluga u cilju provođenja mjera usmjerenih deinstitualizaciji usluga u zajednici prema svim korisničkim skupinama sukladno propisima, kao i nacionalnim i međunarodnim aktima.
5. Deklaracija o pravima osoba s invaliditetom u točki 9. navodi da osoba s invaliditetom ima pravo na zajednički život sa svojom obitelji ili udomiteljima, te puno sudjelovanje u društvenim, kreativnim i rekreativnim aktivnostima.
6. Planom deinstitucionalizacije, transformacije te prevencije institucionalizacije za razdoblje od 2018. – 2020. predviđa se inteziviranje procesa transformacije i deinstitualizacije, te prevencije institualizacije; osiguravanje šireg obuhvata socijalnih usluga i razvoja novih usluga u skladu sa planiranim prioritetima na lokalnoj razini u svrhu regionalno ravnomjernog pružanja usluga i osiguravanja dostupnosti usluga u zajednici. Bitna je uloga organizacija civilnog društva u zadržavanju osoba s invaliditetom u poznatom okruženju, u okviru obitelji. Temeljna načela u ovim dokumentima naglašavaju novi pristup prema kojem se osobe s invaliditetom više ne prilagođava društvu, već društvo njima. Zagovara se tzv. socijalni model u odnosu na zastarjeli medicinsko rehabilitacijski model u kojem je naglasak na otklanjanju prepreka u okruženju kako bi se podupirale jednake mogućnosti osoba s invaliditetom na svim područjima života, pa tako i na tržištu rada. Cilj modernizacije tržišta rada, te osnaživanje osoba s invaliditetom razvojem novih vještina i društvenim povezivanjem ljudi je da svi imaju iste mogućnosti i koristi od prednosti rasta i radnih mjesta, te da se ljudima koji su u riziku od siromaštva i socijalne isključenosti omogući dostojanstven život i aktivno sudjelovanje u društvu.
	* 1. **PODACI O OSOBAMA S INVALIDITETOM NA PODRUČJU**

 **VARAŽDINSKE ŽUPANIJE**

Prema stanju sa 03. svibnja 2019.godine u Hrvatskoj živi 511.281 osoba s invaliditetom od čega su 307.647 muških (60%) i 203.634 žena (40%), te na taj način osobe s invaliditetom čine oko 12,4% ukupnog stanovništva Republike Hrvatske. Najveći broj osoba s invaliditetom njih 248.389(49%), je u dobnoj skupini 65+, dok je 217.578(42%) osoba u radno aktivnoj dobi 20 – 64 godine. Moguće je uočiti da je invaliditet prisutan i u dječjoj dobi 0 – 9. godina i to u dijelu od 9%.

U Varaždinskoj županiji na dan 03.svibnja 2019.godine živi 23.125 osoba s invaliditetom od čega su 12.446 muških (54%), i 10.679 žena (46%), te na taj način osobe s invaliditetom čine 13,7% ukupnog stanovništva županije. Najveći broj osoba s invaliditetom njih 11.932(52%), je u dobnoj skupini 65+. Ukoliko se razmotri koliki je udio osoba s invaliditetom u ukupnom stanovništvu županije, prema navedenim dobnim skupinama, dolazimo do podatka da je Varaždinska županija iznad prosjeka Republike Hrvatske za ukupnu prevelenciju po svim dobnim skupinama. 72% osoba s invaliditetom, prema dostupnim podacima o obrazovanju nema završenu osnovnu školu ili ima samo osnovnoškolsko obrazovanje. 19% ima srednju stručnu spremu, dok je 2% osoba s visokom ili višom stručnom spremom. Specijalno obrazovanje ima 7% osoba s invaliditetom. Najčešće vrste oštećenja kod osoba s invaliditetom u Varaždinskoj županiji su:

* Oštećenja lokomotornog sustava 7.354 osobe ili 31,8% od ukupnog broja osoba s invaliditetom,
* Oštećenja drugih organa 7.015 osoba ili 30,3% od ukupnog broja osoba s invaliditetom,
* Mentalna oštećenja 5.800 osoba ili 25,1% od ukupnog broja osoba s invaliditetom,
* Oštećenja središnjeg živčanog sustava 3.525 osobe ili 15,2% od ukupnog broja osoba s invaliditetom,
* Intelektualna oštećenja 1.514 osobe ili 6,5% od ukupnog broja osoba s invaliditetom
* Oštećenja vida 1.255 osobe ili 5,4% od ukupnog broja osoba s invaliditetom
* Oštećenja glasovno govorne komunikacije 1.154 osobe ili 5,0% od ukupnog broja osoba s invaliditetom
* Oštećenje sluha 799 osobe ili 3,5% od ukupnog broja osoba s invaliditetom
* Oštećenje perifernog živčanog sustava 674 osobe ili 2,9% od ukupnog broja osoba s invaliditetom
* Prirođene animalije i kromosomopatije 571 osoba ili 2,5% od ukupnog broja osoba s invaliditetom

 Osobe s invaliditetom u najvećem broju (81%) žive u obitelji, dok ih oko 17% žive sami, oko 1% ima udomitelja ili skrbnika, a 0,8% osoba s invaliditetom boravi u ustanovio. U nezadovoljavajućim uvjetima stanovanja živi oko 11% osoba s invaliditetom, oko 54% je osoba koje ostvaruju prava iz sustava socijalne skrbi, imaju potrebu za pomoć i njegom u punom opsegu te im je Barthelov indeks 0 – 60.

* + 1. **MREŽA USLUGA U VARAŽDINSKOJ ŽUPANIJI**

Mreža usluga za osobe s invaliditetom u našoj županiji za pojedinu skupinu osoba s invaliditetom pruža se putem Udruga i to:

1. **Za osobe s tjelesnim invaliditetom:**
* podrška u zapošljavanju (osposobljavanje za radno – proizvodne aktivnosti), osnaživanjem na tržištu rada,
* pomoć oko nabavke ortopedskih i drugih pomagala, sportsko – rekreativne radionice
* usluge fizioterapije
* poludnevni boravak, edukativno kreativne radionice
* usluga osobne asistencije
* usluge logopeda
* pomoć pri ostvarivanju prava
* organiziranje prijevoza
* pomoć u kući
* usluge pomoćnika u nastavi
* sportske aktivnosti
* druženja
* religijski sadržaji
1. **U Varaždinskoj županiji posebno nedostaju:**
* specijalizirane udomiteljske obitelji za djecu s teškoćama i osobama s invaliditetom
* integracija djece s teškoćama u razvoju u redovni odgojno – obrazovni sustav
* profesionalna rehabilitacija i zapošljavanje osoba s invaliditetom
* alternativni oblici neovisnog življenja osoba s invaliditetom
* programi za socijalizaciju mladih s invaliditetom (centar za poludnevni i dnevni boravak)
* specijalizirani prijevoz osoba s invaliditetom za područje županije
* sadržaji za kvalitetno osmišljeno slobodno vrijeme osoba s invaliditetom
* škole bez arhitektonskih barijera i škole koje osiguravaju integraciju učenika s teškoćama u razvoju
* psihološke i financijske podrške obiteljima osoba s invaliditetom i djece s teškoćama u razvoju
* kampanje podizanja razine svijesti i programi namijenjeni senzibiliziranju javnosti i razbijanju predrasuda o osobama s invaliditetom, te upoznavanju okoline s njihovim specifičnim potrebama i ograničenjima radi povećanja integracije osoba s invaliditetom u život lokalne zajednice.

 Uz navedene nedostatne usluge, pojavljuje se problem integrirane i

 kvalitetne mreže pružatelja socijalnih usluga, nedovoljne kordinacije među resorima, nedovoljne edukacije ljudskih resursa, nepostojanje protokola o načinu i uvjetima pružanja usluga, kao i nepostojanje sporazuma o suradnji među dionicima.

* 1. **DIONICI ORGANIZACIJE**

**JAVNI SEKTOR**

* Ustanove predškolskog, osnovnoškolskog i srednjoškolskog obrazovanja
* Centar za socijalnu skrb Ivanec
* Hrvatski zavod za zapošljavanje – područni ured Varaždin – ispostava Ivanec

 **DRŽAVNE INSTITUCIJE**

* Ministarstvo za demografiju, obitelj, mlade i socijalnu politiku
* Ministarstvo zdravlja
* Ministarstvo znanosti i obrazovanja
* Ministarstvo rada i mirovinskog sustava
* Ministarstvo regionalnog razvoja i fondova Europske unije
* Jedinice lokalne, područne i regionalne samouprave

 **NEPROFITNE ORGANIZACIJE**

* Krovni Savezi, HSUTI, SOIH
* Suradničke Udruge: Društvo osoba s tjelesnim invaliditetom Međimurske županije, Društvo distrofičara, cerebralne i dječje paralize i ostalih tjelesnih invalida grada Varaždina, Udruga invalida Zlatar, Udruga invalida Donja Stubica, Udruga invalida grada Samobora i općine Svete Nedjelje, Udruga invalida Koprivničko – Križevačke županije, Udruga invalida Križevci, Udruga osoba s invaliditetom, distrofije cerebralne i dječje paralize i osoba s ostalim tjelesnim invaliditetom grada Siska, Udruga „Bolje sutra“ Koprivnica, Udruga tjelesnih invalida Bjelovar, Udruga invalida Daruvar, Gradsko društvo invalida Đurđevac, Območno društvo invalidov z gornje posotelje Rogaška Slatina, Udruga invalida rada Zagreb, Udruga invalida rada Kutina, Udruga tjelesnih invalida Kutina, Udruga invalida Požega, Udruga invalida „Susret“ Čitluk.

 **MEDIJI**

* Tiskani (Večernji list, Ivanečke novine)
* Elektronski (VTV, Radio sjeverni FM, Radio „Max“)
* Web portali: sjeverni info, e ivanec
* Društvene mreže: facebook
1. **STRATEŠKI CILJEVI**

* 1. **OSTVARENI CILJEVI IZ STRATEŠKOG PLANA OD 2022. – 2028.**

|  |
| --- |
| **STRATEŠKI CILJ 1:** Zagovaranje i unapređenje prava osoba s invaliditetom i djece s teškoćama u razvoju |
| Primjena i monitoring Konvencije UN-a o pravima osoba s invaliditetom | * Edukacija članova, upravljačkih tijela i članova Udruge o Konvenciji UN-a o pravima osoba s invaliditetom
* Praćenje primjene Konvencije na nacionalnoj (krovne udruge i savezi) i lokalnim razinama (županija, gradovi, općine) u kojima djeluje Udruga.
 |
| Unaprijediti socijalne politike | * Davanje primjedbi na prijedloge zakona, akata i propisa, te uključivanje u radna tijela za izradu istih
* Iniciranje izrade županijske, gradske, općinske strategije
* Unapređenje prava i mogućnosti ostvarivanja istih u lokalnoj zajednici
 |
| Senzibilizirati zajednicu o pravima osoba s invaliditetom | * Suradnja sa medijima, organiziranje i provođenje prigodnih kampanja uz:
* Dan cerebralne i dječje paralize
* Europski tjedan mobilnosti
* Međunarodni dan osoba s invaliditetom i ostali prigodni datumi uz stručna predavanja vezana na određene teme
* Dan otvorenih vrata Udruge za građane
* Međunarodni susret osoba s invaliditetom
* Posjeti gradovima i općinama te kontakti sa gradonačelnicima i načelnicima
* Dan EU projekata
 |

|  |
| --- |
| **STRATEŠKI CILJ 2:** Unapređenje postojećih i razvijanje i uvođenje novih socijalnih i ostalih usluga |
| Unaprijediti postojeće socijalne usluge | * Povećanje integracija djece s teškoćama u razvoju u redovite odgojne i obrazovne skupine
* Korištenje Facebook profila za postizanje bolje vidljivosti i promocije Udruge
* Nove radionice životnih vještina za mlade osobe s invaliditetom
 |
| Razviti nove i unaprijediti postojeće socijalne usluge | * Širenje mreže korisnika, starijih i mlađih osoba s invaliditetom
* Osiguravanje i unapređenje kulturno – zabavnih programa
* Sportsko rekreativnih aktivnosti članova Udruge
 |
| **STRATEŠKI CILJ 3:** Suradnja i umrežavanje s organizacijama civilnog društva u HR i regionalno |
| Povezivanje srodnih Udruga i društava iz cijele Hrvatske na zajedničkim platformama djelovanja | * Zajedničko sudjelovanje u donošenju i praćenju javnih politika u Republici Hrvatskoj
 |
| Razmjena i prijenos dobre prakse i pozitivnih iskustava između srodnih Udruga i društava | * Organizacija zajedničkih kreativnih radionica, predavanja, kulturnih i sportskih događaja
* Suradnja s Udrugama, međusektorska suradnja
 |
| **STRATEŠKI CILJ 4:** Jačanje kapaciteta |
| Razviti ljudske potencijale | * Organizacija radionica
* Nenasilna komunikacija
* Timski rad i suradnja
* Vođenje Udruge
* Analiza potreba zajednica
* Menađment volontera
* Radionice socijalnih vještina
* Rad s medijima
* Organizacija kampanja i akcija
* Edukacija za EU projekte
 |

* 1. **STRATEŠKI I SPECIFIČNI CILJEVI 2022– 2028. GODINE.**
1. Unapređenje postojećih i razvijanje i uvođenje socijalnih i ostalih usluga
2. Zagovaranje i unapređenje prava osoba s invaliditetom i djece s teškoćama u razvoju
3. Suradnja i umrežavanje s organizacijama civilnog društva u Republici Hrvatskoj i regionalno
4. Jačanje kapaciteta

|  |
| --- |
| **STRATEŠKI CILJ 1:** Unapređenje postojećih i razvijanje i uvođenje novih socijalnih i ostalih usluga |
| Pružanje pomoći u kući | * Pružanje usluge pomoći u kući
 |
| Pružanje usluge savjetovanja i pomaganja | * Pružanje usluga savjetovanja i pomaganja stručnih djelatnika sukladno potrebama članova
 |
| Pružanje usluge psihosocijalne podrške | * Usluga psihosocijalne podrške od strane stručnih suradnika
 |
| Pružanje pomoći pri uključivanju u programe odgoja i obrazovanja (integracija) | * Osiguravanje usluge pomoćnika u nastavi putem projekata koje financira Ministarstvo znanosti i obrazovanja, ili jedinice lokalne i regionalne samouprave
 |
| **STRATEŠKI CILJ 2:** Zagovaranje i unapređenje prava osoba s invaliditetom i djece s teškoćama u razvoju |
| Primjena i monitoring Konvencije UN – a o pravima osoba s invaliditetom, te pripadajućih strategija, zakonskih i pod zakonskih propisa  | * Primjena i zagovaranje prava osoba s invaliditetom u skladu s Konvencijom Ujedinjenih naroda, Strategijom Ujedinjenih naroda o uključivanju osoba s invaliditetom. Strategijom borbe protiv siromaštva i socijalne isključenosti u Republici Hrvatskoj. Nacionalnom strategijom za izjednačavanje mogućnosti za osobe s invaliditetom.
* Podizanje svijesti i javno informiranje o pravima u skladu s pozitivnim propisima Republike Hrvatske
* Jačanje sposobnosti osoba s invaliditetom za uključivanje na tržište rada
* Jačanje sudjelovanja predstavnika organizacija civilnog društva i raspravama o propisima, strategijama i programima koji na razini Republike Hrvatske i Europske unije utječu na razvoj sustava podrške
* Sudjelovanje u radu različitih skupina i tjela koji odlučuju o pravima i načinima ostvarenja prava osoba s invaliditetom
 |

|  |  |
| --- | --- |
| Senzibilizirati zajednicu o pravima i aktivnom uključenju osoba s invaliditetom | * Prezentirati rad i dosadašnja dostignuća Udruge
* Organizacija i obilježavanje prigodnih kampanja vezanih uz obilježavanje dana pojedinih bolesti i stanja
* Omogućiti osobama s invaliditetom optimalno korištenje nove tehnologije u cilju povećanja njihove neovisnosti i kvalitete života
* Poticati uklanjanje negativnih predrasuda prema osobama s invaliditetom
* Poticati uključivanje osoba s invaliditetom na tržište rada
* Podizati razinu svijesti o aktivnoj ulozi osoba s invaliditetom, njihovim pravima na izjednačavanje mogućnosti i zaštitu od diskriminacije
* Aktivno promicati sudjelovanje osoba s invaliditetom u političkom i javnom životu na svim razinama (gradskoj, nacionalnoj i međunarodnoj)
* Poticati sudjelovanje žena i mladih s invaliditetom u političkom i javnom životu
* Poticati osobe s invaliditetom na aktivno sudjelovanje prigodom donošenja odluka
* Osigurati pristup kulturnim institucijama
* Sudjelovanja u športskim i rekreativnim aktivnostima i razonodi
* Osigurati pristup sportskim , rekreacijskim i turističkim objektima
 |
| Unapređenje socijalne politike | * Davati primjedbe na prijedloge zakona, akata i propisa i gdje je to god moguće uključiti se u radna tijela za izradu istih
* Inicirati izradu županijske, te gradskih i općinskih strategija izjednačavanja mogućnosti za osobe s invaliditetom, te županijskog plana razvoja socijalnih usluga
* Unapređenje prava i mogućnosti ostvarivanja istih u lokalnoj zajednici
 |
| **STRATEŠKI CILJ 3:** Suradnja i umrežavanje s organizacijama civilnog društva u Hrvatskoj i regionalno |
|  Specifičan cilj |  Aktivnosti |

|  |  |
| --- | --- |
| Razmjena i prijenos dobre prakse i pozitivnih iskustava između srodnih Udruga i društava | * Suradnja s Udrugama s područja županije, Republike Hrvatske i izvan granica
* Razmjena i prijenos dobre prakse i pozitivnih iskustava
* Poticati razvoj i suradnju s gradovima, državama i organizacijama na nacionalnoj i internacionalnoj razini
* Provođenje i sudjelovanje u akcijskim istraživanjima o osobama s invaliditetom, o području invaliditeta i objavljivanje rezultata istraživanja u stručnim i znanstvenim radovima
* Sudjelovati u radu i aktivnostima različitih organizacija na lokalnoj, regionalnoj, nacionalnoj i međunarodnoj razini čiji je djelokrug rada usko vezan uz osobe s invaliditetom
* Uspostaviti nova partnerstva i suradnje s ciljem razvoja sustava podrške
* Uspostaviti suradnju s međunarodnim organizacijama
* Sudjelovati na seminarima, konferencijama i različitim edukacijskim treninzima
* Poticati istraživanja i prikupljanje podataka kojima se promiče sudjelovanje osoba s invaliditetom
* Osigurati dostupnost cjelovitih podataka o osobama s invaliditetom s različitim vrstama oštećenja
* Osigurati dostupnost pravne regulative za zaštitu ljudskih prava i temeljnih sloboda osobama s invaliditetom
 |
| **STRATEŠKI CILJ 4:** Jačanje kapaciteta |
|  Specifični cilj |  Aktivnosti |
| Razviti ljudske potencijale | * Organizacija stručnih skupova, radionica, tribina, predavanja i slično za zaposlenike Udruge
* Edukacije zaposlenika za stjecanje novih znanja i vještina
 |

|  |  |
| --- | --- |
| Unapređenje organizacijske strukture i sustava upravljanja Udrugom | * Kvalitetna upravljačka i organizacijska struktura
 |
| * Definirani standardi kvalitete
* Samo procjena
* Praćenje uvođenja standarda kvalitete od strane nadležnih tijela
* Podrška u procesu uvođenja standarda kvalitete
* Priprema za vanjsku evaluaciju
 | * Izrada okvirnog vremenskog plana usklađivanja sa standardima kvalitete
* Izrada plana poboljšanja kvalitete
* Provedba planova poboljšanja kvalitete
* Podrška u procesu uvođenja od strane Ministarstva
* Izrada periodičkih izvješća
* Uspostavljanje formalnih partnerstva s različitim organizacijama vezanim za djelokrug rada Udruge
* Sustavno aplicirati projekte Udruge kroz koje osiguravamo financijska sredstva potrebna za kvalitetno djelovanje Udruge
* Regrutirati i zadržati kvalitetan, educiran i visoko motiviran kadar
* Organizirati specifične timove u vodstvu Udruge koji bi bili specijalizirani za konkretna područja
 |

 **6. CILJEVI ORGANIZACIJSKOG RAZVOJA**

Osnovni ciljevi Udruge organizacijskog razvoja za slijedeće razdoblje odnose se na prikupljanje

 sredstava za rad Udruge s naglaskom na održavanje optimalnog kapaciteta zaposlenih voditelja

 programa i projekata. Kvalitetu rada pratit će se kroz Standarde kvalitete socijalnih usluga. Do

 sada je Udruga uspostavila brojne procedure koje se odnose i na kvalitetu rada i sigurnost

 okruženja, a do kraja 2022. godine nastojat će uskladiti cjelokupan rad s propisanim standardima

 kvalitete. Od edukacija koje su potrebne djelatnicima i suradnicima. Udruga će težiti osiguravanju

 sredstava za daljnje edukacije iz područja planiranja, organizacijskog vođenja, razvoja socijalnih

 usluga te uvođenja standarda kvalitete. Osnovni preduvjet za realizaciju navedenog cilja je prostor

 za adekvatan rad i život. U tom smislu slijedeći planovi u odnosu na područje organizacijskog

 razvoja ostvarit će se u razdoblju do 2024.godine.

 **6.1. PLANOVI ZA FINANCIRANJE**

Udruga će se prijavljivati i dalje na raznolike izvore financiranja, među kojima će većinskim

 dijelom biti sredstva iz Državnog proračuna s pozicije nadležnih ministarstava, sredstva iz

 Europskog socijalnog fonda, proračunska sredstva Varaždinske županije te gradova i općina s

 područja djelovanja Udruge, prihodi od vlastite djelatnosti, članarine i donacija. Za osiguranje

 optimalnog kapaciteta Udruge stalno zaposlenih voditelja projekata nužno je osigurati sredstva iz

 osnove djelatnosti te različitih programa i projekata kojima će se omogućiti širenje broja

 korisnika i povećanja broja socijalnih usluga.

* 1. **PLANOVI ZA LJUDSKE RESURSE I EDUKACIJE**

 S ciljem poboljšanja rada Udruge planirati, te jačati postojeće ljudske resurse kroz edukacije u slijedećim područjima:

* Organizacijski razvoj
* Jačanje upravljačke razine
* Procjena potreba
* Programiranje novih socijalnih usluga
* Izrađivanje individualnog plana usluga
* Izrada projekata za EU fondova

Udruga planira prijaviti se sa svojim projektima i programima na natječaje koje će raspisivati Ministarstvo za demografiju, obitelj, mlade i socijalnu politiku; Ministarstvo znanosti i obrazovanja; Ministarstvo zdravlja, Nacionalna zaklada za razvoj civilnog društva; Zavod za zapošljavanje; strane i domaće fondacije, te ostale natječaje koji će se raspisivati u idućem vremenskom periodu Strateškog plana.

 Za udrugu tjelesnih invalida ILO

 Predsjednik:

 Juraj Putarek